text: पाकिस्तान की सभी सियासी पार्टियां हिंदुस्तान और दूसरे पड़ोसी मुल्कों के साथ अमन कायम करने के हक में हैं, लेकिन फौज की भारत केंद्रित नीतियां इसकी राह में रोड़ा हैं. लश्कर और ऐसे दूसरे भारत विरोधी तत्वों को समर्थन देकर फौज ने साबित कर दिया है कि वह दोनों देशों के बीच रिश्तों की बहाली की राह में खतरा है. एक लोकतांत्रिक पाकिस्तान न सिर्फ अपने अवाम बल्कि समूचे दक्षिण एशियाई क्षेत्र को फायदा पहुंचा सकता है. पाकिस्तान की जनता का जब कभी भी यहां की विदेश नीति पर पूरा नियंत्रण होगा, वह जरूर अपने पड़ोसियों और पूरी दुनिया के साथ अमन के रिश्ते कायम करेगी.